als_Latn dik_Latn sag_Latn
I riu shqiptar grabit me armë motrën, e ndihmon dhe e dashura greke
Transmetuar më 16.02.2015 - 18:27
PUBLICITET
Një i ri shqiptar bashkë me të dashurën e tij greke, kanë sulmuar motrën e tij me qëllim për ta grabitur.
Kur ka mbërritur policia, ka rendur drejt arratisë, por rrethimi ishte i pashmangshëm dhe ai përfundoi në pranga.
Ngjarja ndodhi sot paradite në fshatin Platano, lokaliteti Ilias në zonën e Pelopiu, Greqi, raporton korrespondenti i noa.al.
Djali 29 vjeçar, kishte bërë një plan ordiner me të dashurën greke, 33 vjeçe. Do të grabisnin pikërisht motrën e tij. Dhe për këtë i duhej edhe armë zjarri.
Plani u vu në jetë ditën e djeshme kur dy dashnorët u nisën drejt motrës së të riut shqiptar, me armë në dorë.
Ata e kërcënuan me jetë dhe i morën paratë që kishte me vete, një shumë e vogël, si dhe një smartphone.
E dëmtuara njoftoi policinë dhe në pak minuta të dyshuarit u rrethuan duke përfunduar në pranga.
Pas arrestimit të dy personave, policia tha se 29 vjeçari shqiptar nuk kishte asnjë mjet identifikimi dhe qëndronte si klandestin në Greqi. Ai raportoi të dhëna të rreme në polici, por më tej u mësua se ishte vëllai i femrës së grabitur.
Tani mbi shqiptarin rëndojnë katër akuza: Vjedhje me dhunë, përdorim armësh zjarri pa leje, deklarim të rremë identifikimi si dhe shkelje të ligjit për emigracionin.
Të arrestuarve iu sekuestruan një pistoletë me tetë fishekë, si dhe tre celularë, përfshirë atë që grabitën (shihni foton me sendet e sekuestruara). /ibna/
als_Latn als_Latn fra_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn